44. ΝΟΜΟΘΕΤ. ΔΙΑΤΑΓΜΑ υπ’ αριθ. 168 της 21/25 Σεπτ. 1973 (ΦΕΚ Α’ 233) Περί πληρωμής εις βάρος του Δημοσίου δαπανών προκυπτουσών εκ χορηγήσεως υπό της Εθνικής Τραπέζης της Ελλάδος δανείων, προς Βιομηχανικάς Επιχειρήσεις εν Κύπρω, εγγυήσει του Ελληνικού Δημοσίου. Άρθρ.1.-1.Επιτρέπεται η κατά τα δι’ αποφάσεων της Νομισματικής Επιτροπής οριζόμενα εις βάρος του Δημοσίου πληρωμή δαπανών δια τόκους, προμήθειαν και συναλλαγματικήν διαφοράν, προκυπτουσών εκ της χορηγήσεως υπό της Εθνικής Τραπέζης της Ελλάδος, δανείων, ποσού Λ.Α. 1.700.000, προς Βιομηχανικάς Επιχειρήσεις εν Κύπρω, εγγυήσει του Ελληνικού Δημοσίου. 2.Προς τακτοποίησιν των γενομένων δαπανών, και αφ’ ης ενηργήθησαν αύται, εγγράφεται εις τον Προϋπολογισμόν εξόδων του Υπουργείου Οικονομικών από του οικονομικού έτους 1974, καθ’ έκαστον έτος, μέχρι της εξοφλήσεως των  (Αντί για τη σελ. 136,01(β) Σελ. 136,01(γ) Τεύχος 1443 Σελ. 25 δανείων τούτων, η απαιτουμένη πίστωσις προς πληρωμήν των περί ων η προηγούμενη παράγραφος δαπανών. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 